open-index/open-wikipedia-markdown huggingface dataset:
דראקס המשמיד

**דראקס המשמיד** (באנגלית: **Drax the Destroyer**) הוא דמות בדיונית של גיבור-על חייזרי המופיעה בחוברות הקומיקס שומרי הגלקסיה ביקום מארוול קומיקס. הדמות הופיעה לראשונה בחוברת *Iron Man #55* מפברואר 1973 ונוצרה על ידי הכותב מייק פרידריך והמאייר ג'ים סטארלין.

דראקס המשמיד הוא האלטר אגו של ארתור סמפסון דגלאס, סוכן נדל"ן שיצא לטיול עם משפחתו במדבר מוהאבי. לפתע, חללית הנושאת עימה את תאנוס עברה במקום, וכדי לשמור על קיומו בסוד, תאנוס הרג את משפחתו של דגלאס. א'אלרס, אביו של תאנוס, ניטר את מעשיו של בנו וגילה על המקרה. זאת ועוד, א'אלרס גילה כי בנו חילץ את בתו של דגלאס, הת'ר, ואימן אותה בכוכב טיטאן. מאוחר יותר, היא חזרה לכדור הארץ כמונדרגון. א'אלרס קבע כי איום בנו לא ניתן להתעלמות, וזימן את סבו של תאנוס - קרונוס. קרונוס לכד את נשמתו של דגלאס, ושם אותה בגוף חדש. כך נולד לו דראקס המשמיד - לוחם עשוי ללא חת, בעל יכולות פיזיות רבות, תעופה, חסינות והקרנת פרצי אנרגיה מידיו. א'אלרס חסם את זיכרונותיו הישנים של דגלאס, והחדיר בו שנאה ותשוקת נקמה נגד תאנוס.

דגלאס נאבק בתאנוס מספר פעמים, אך מעולם לא הביסו. קרב אחד הוביל לידידות בין דגלאס לאיירון מן, מה שהוביל לברית של שנים. מאוחר יותר, מטרתו של דגלאס הייתה למנוע מתאנוס להשיג את הקובייה הקוסמית; כשהובס, הוא פנה לעזרת האוונג'רס. לבסוף, בעזרתם של האוונג'רס, מאר-וול ומונדרגון, תאנוס הובס סופית. כעת חסר סיבה לקיומו, דגלאס נדד בחלל. זועם על כך שהביס את תאנוס במקומו, דגלאס נאבק במאר-וול עד שהמבנה הנפשי של ריק ג'ונס מסר לו את מיקומו של תאנוס שחזר. שוב במסע נגד תאנוס, דגלאס תקף את גאמורה והשמיד את חלליתה. גאמורה נמלטה, ולא ידוע מה קרה בהמשך. ללא ידיעתו, תאנוס הובס על ידי מאר-וול, אדם וורלוק, ספיידרמן והדבר. דגלאס נהרג מספר פעמים, האחרונה בתחילת קשת הסיפור "הציווי של תאנוס"; אחרי כל הפעמים הללו הוא חזר לחיים.

הדמות השתתפה באירועי הקרוסאובר "השמדה" ו"השמדה: כיבוש" משנים 2006–2007 והפכה לחברה בקבוצות "משמר האינסוף" ושומרי הגלקסיה בהרצה המחודשת שנעשתה לכותר בשנת 2008. את דמותו של דראקס בסרטי היקום הקולנועי של מארוול "שומרי הגלקסיה", "שומרי הגלקסיה: חלק 2", "הנוקמים: מלחמת האינסוף" הנוקמים סוף המשחק ות'ור אהבה ורעם" מגלם השחקן והמתאבק לשעבר דייב בטיסטה.

## קישורים חיצוניים

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:שומרי הגלקסיה
רוקט ראקון

**רוקט ראקון** (באנגלית: **Rocket Raccoon**) הוא דמות בדיונית של גיבור-על חייזרי המופיעה בחוברות הקומיקס שומרי הגלקסיה ביקום מארוול קומיקס. הדמות הופיעה לראשונה בחוברת *Marvel Preview #7* מיוני 1976 ונוצרה על ידי הכותב ביל מנטלו והמאייר קית' גיפן.

רוקט ראקון הוא דביבון מצוי מואנש אינטליגנטי. מקורו במושבה נטושה המאכלסת מטופלים שסובלים מהפרעה נפשית בכוכב הלכת "חצי-עולם" ברביע הגלקטי קי-סטון. באותה מושבה, חיות מחמד עוברות הנדסה גנטית כדי לשמש כמטפלים עבור בעליהן. רוקט היה קצין האבטחה הראשי בעולם זה, והגן עליו מפני איומים שונים. אחרי מספר הרפתקאות, ביניהן פגישה עם הענק הירוק, רוקט נתפס על ידי סוכני סקרול בוגדים במסווה גזע הד'בארי. הענקית הירוקה הביסה את הסקרולים ושחררה את רוקט חזרה לחצי-עולם. לאחר שנכלא על ידי הקרי באירועי השמדה: כיבוש, רוקט נבחר להתלוות לסטאר לורד במשימה לעצור את גזע הפלנקס מלפלוש לעולם הקרי החייזרי. בהמשך, מוצע לו מקום בקבוצת שומרי הגלקסיה. רוקט מתואר כטקטיקן צבאי מוכשר וכן כחסר פחד, נאמן ובעל תושייה. נרמז גם כי הוא סובל מהפרעה טורדנית-כפייתית.

לאחר מותו כביכול של סטאר לורד, שומרי הגלקסיה התפרקו ורוקט מצא עבודה זמנית כדוור. לאחר שקיבל חבילה המכילה "ליצנים רוצחים" מחצי-עולם, רוקט התפטר והחל לחפש את גרוט. כשהגיעו לחצי-עולם, השניים נורו וחלליתו של רוקט נהרסה. תוך כדי השתלשלות האירועים, רוקט וגרוט נשבעו לשמר את מורשתו של סטאר לורד, כלומר להקים מחדש את שומרי הגלקסיה. השניים נלחמו בגזע הבאדון ונחטפו על ידי מוג'ו, אולם בסוף השתחררו. שומרי הגלקסיה התאחדו כאשר תאנוס חזר, וכך גם סטאר לורד חזר לחיים, אולם מצבו של נובה לא היה ידוע. כאשר האוונג'רס נאבקו בו ובקבוצת זודיאק שלו, השומרים באו לעזרה. השומרים גילו כי כדור הארץ אסר על כניסתם של חייזרים, ומתגלה כי תאנוס מצא את הקובייה הקוסמית. האוונג'רס ושומרי הגלקסיה יצאו לחפשו, והותקפו על ידי הבאדון. לאחר שעברו חוויית סף מוות, הגיבורים מביסים את הבאדון ונתקלים באור חזק, המתגלה כקובייה הקוסמית. לאחר ניסיון נואש של תור להרוג את תאנוס, שתי הקבוצות נהרגות אך מתגלות ביקום הסרטן. שם, הן נפגשות עם זקני היקום, שנהרגו לכאורה על ידי תאנוס כדי להפגין את עליונותו. איירון מן מגלה שהקובייה הקוסמית שבידי תאנוס היא העתק פגום, וזקני היקום מחלצים את הקבוצות מיקום הסרטן ומענישים את תאנוס.

דמותו של רוקט ראקון הופיעה באוונג'רס: סדרת האנימציה בפרק *Michael Korvac* וכן באולטימייט ספיידרמן: סדרת האנימציה בפרק שעוסק בשומרי הגלקסיה. את דמותו של רוקט ראקון ביקום הקולנועי של מארוול, ובפרט בסרטי הלייב אקשן "שומרי הגלקסיה", "שומרי הגלקסיה: חלק 2", "הנוקמים: מלחמת האינסוף", ו"הנוקמים: סוף המשחק" דיבב השחקן בראדלי קופר.

## קישורים חיצוניים

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

## הערות שוליים

קטגוריה:שומרי הגלקסיה
קטגוריה:חוצנים בקומיקס
קטגוריה:מהנדסים בדיוניים
קטגוריה:דביבונים בתרבות
Battlefield Online

**Battlefield Online** (בקוריאנית: **배틀필드 온라인**) הוא משחק וידאו חינמי מסוגת ירי בגוף ראשון. המשחק פותח על ידי Neowiz Games ,Electronic Arts ו-EA Digital Illusions CE והופץ על ידי Neowiz Games. המשחק הוא מהדורה מחודשת למולטיפלייר של Battlefield 2, שהוא בעצם על אותו עיקרון של המשחק Counter-Strike Online, הוא בעצם גרסה למשחק מקורי שמתאים לאזור המזרח הרחוק, אזור קוריאה, יפן, סין ועוד מדינות שנמצאות באזור.

## ראו גם
*Counter-Strike Online
*Battlefield 2

## קישורים חיצוניים
*אתר הבית של המשחק 
* 

קטגוריה:משחקי וידאו משנת 2010
קטגוריה:משחקי יריות ממוחשבים (גוף ראשון)
קטגוריה:משחקי רשת מרובי-משתתפים
קטגוריה:Battlefield
קטגוריה:משחקי וידאו מרובי משתתפים
קטגוריה:משחקי וידאו שפותחו בקוריאה הדרומית
גאמורה

**גאמורה** (באנגלית: **Gamora**, הצורה האנגלית של השם התנ"כי עמורה) היא דמות בדיונית של גיבורת-על חייזרית המופיעה בחוברות הקומיקס ביקום מארוול קומיקס. הדמות הופיעה לראשונה בחוברת *Strange tales #180* מיוני 1975 ונוצרה על ידי האמן ג'ים סטארלין.

גאמורה היא האחרונה מבני מינה, שהושמדו בידי זן חייזרי בשם "הבּאדוּן". היא נמצאה בידי תאנוס, הטיטאן המטורף, שהחליט להשתמש בה כנשק. היא עברה אימונים מפרכים על ידיו במטרה להתנקש בחייו של מאגוס, אישיותו האפלה של אדם וורלוק. תאנוס הפגין כלפיה מעט מאוד חיבה, אך גאמורה הייתה נאמנה מאוד לאיש שהבטיח לה נקמה ברוצחיה של בני משפחתה. היא מיומנת באמנויות לחימה, וכוחותיה כוללים כוח על-אנושי, זריזות וכן יכולת ריפוי מואצת. עד מהרה היא זכתה לכינוי "האישה הקטלנית ביותר בכל רחבי הגלקסיה". תוארה לרוב כמושא אהבתם של אדם וורלוק ונובה.

גאמורה השתתפה באירועי הקרוסאובר "השמדה" ו"השמדה: כיבוש" משנים 2006–2007 והפכה לחברה בקבוצות "משמר האינסוף" ושומרי הגלקסיה בהרצה המחודשת שנעשתה לכותר בשנת 2008.

את דמותה של גאמורה בסרטי היקום הקולנועי של מארוול "שומרי הגלקסיה", "שומרי הגלקסיה: חלק 2", "הנוקמים: מלחמת האינסוף", "הנוקמים: סוף המשחק" ו"שומרי הגלקסיה: חלק 3" מגלמת השחקנית זואי סלדנה.

## קישורים חיצוניים

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:שומרי הגלקסיה
קטגוריה:חוצנים בקומיקס
Modern Guilt

**Modern Guilt** הוא אלבומו ה-11 של המוזיקאי האמריקאי בק, שיצא ב־8 ביולי 2008. האלבום הופק על ידי דיינג'ר מאוס ובק. באלבום שני שירים בהם משתתפת בשירה הזמרת-יוצרת קאט פאוור.

האלבום התקבל בביקורות חיוביות, וזכה לציון 77 מתוך 100 באתר Metacritic. האלבום היה מועמד לפרס "האלבום האלטרנטיבי הטוב ביותר" בפרסי גראמי של שנת 2008, אבל הפסיד לאלבום In Rainbows של להקת רדיוהד.

## רשימת השירים

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בק
קטגוריה:אלבומי רוק אלטרנטיבי
קטגוריה:אלבומי חברת אקס-אל רקורדינגס
Day of Defeat

**Day of Defeat** הוא משחק וידאו שמבוסס על מלחמת העולם השנייה. המשחק פותח על ידי Valve והופץ על ידי Activision. המשחק יצא לאור למכירה בדיסקים ולהורדה בתשלום בסטים.

## משחקיות
Day of Defeat הוא משחק תלת־ממדי מרובה משתתפים שמדמה את לחימת חי"ר (חיל רגלי) במלחמת העולם השנייה. שחקנים יכולים לבחור אם להיות בין צבאות בעלות הברית (ארצות הברית או בריטניה תלוי במפה) או להיות בקבוצת הנאצים הגרמנים. במשחק Day of Defeat: Source אפשר להיות או חייל אמריקאי או חייל גרמני. הסיבוב מתחיל עם שתי קבוצות המתחילות בו זמנית בהתאמה של נקודת ההתחלה במפה. הסיבוב מסתיים כאשר אחת מהקבוצות משיגה את המטרות.

כמו המודים האחרים למשחק Half-Life, המשחק Day of Defeat עוקב אחרי התקדמות של כל קבוצה בדרך לניצחון, כמה אויבים יש לחסל, כמה שחקנים נהרגו וכמה מטרות נשארו. הנתונים האלה נראים לכל שחקן, וזה מה שמשקף את ניקוד הקבוצה. אחרי סיבובים רבים, המשחק מסתיים כאשר הזמן שיש לכל מפה נגמר, ואז המשחק מחליף למפה עם מטרות ומצבים אחרים, והקבוצה עם הכי הרבה מטרות שהושגו היא המנצחת, ללא קשר למספר ההריגות ומספר מקרי המוות. יש במשחק לוח תוצאות ובכל חילוף מפה הלוח מתאפס.

## מצבים במפות
Day of Defeat לא תמיד דורש שלשתי הקבוצות יהיו את אותן המטרות. בחלק מן המפות יש מטרות שונות לכל קבוצה.

### Conquest Mode
השחקנים צריכים ללכוד דגל עבור סכום מסוים של זמן, דגלים מסוימים דורשים יותר משחקן אחד כדי למלא את זמן ההחזקה שלו. הדגלים מוצגים כבלתי לכודים בהתחלה (בצבע אפור), או לפעמים כשהנאצים שולטים בו הוא בצבע אדום וכשבעלות הברית שולטות בו הוא בצבע ירוק. מפות מסוימות כמו dod_charlie, אינן מאפשרות כיבוש חוזר לאותה קבוצה לדגל שנכבש להם.

### Destroy target
השחקנים צריכים להרוס מטרה על ידי הטמנת פצצה ביעד הראשון. הפצצה מתקבלת מהשטח ההתחלתי, פצצה זו אפשר להרים גם מגוף של שחקנים מתים. המטרה היא לשתול את הפצצה במקום המיועד לה. אחרי שהפצצות נשתלות, אי אפשר לנטרל אותם כמו במשחק Counter-Strike. במפות מסוימות כמו dod_jagd, שחקנים יכולים להשמיד את המטרות בעזרת משגרי טילי נ"ט (נגד טנקים).

### Capture target
מצב זה הוא בעצם "תפוס את הדגל", במקום דגל, יכול להיות שנתפס יעד כגון משאית, מטוס או בניין.

### Capture item
השחקנים צריכים לקחת מסמכים סודיים של הקבוצה היריבה, ולהביאם לבסיס של אותה הקבוצה.

## Day of Defeat: Source

Day of Defeat: Source הוא בדיוק כמו המשחק הראשון, רק שפועל על מנוע ה-Source, המנוע של המשחק Half-Life 2.

## ראו גם
*Day of Defeat: Source
*Counter-Strike: Source

## קישורים חיצוניים
* 

* 

קטגוריה:משחקי רשת
קטגוריה:משחקי וידאו משנת 2000
קטגוריה:משחקי וידאו משנת 2003
קטגוריה:משחקי יריות ממוחשבים (גוף ראשון)
קטגוריה:משחקי וידאו מבוססי מלחמת העולם השנייה
קטגוריה:משחקי Windows
קטגוריה:משחקי macOS
קטגוריה:משחקי לינוקס
קטגוריה:משחקי וידאו מרובי משתתפים
קטגוריה:משחקי וידאו שפותחו בארצות הברית
LOOK AT I

**LOOK AT I** הוא אלבום הבכורה של הזמרת-יוצרת דנה לוי שיצא לחנויות ב-10 ביוני 2012.

## אודות האלבום
האלבום כולל עשרה שירים בשפה האנגלית והוא נושא את שמו של אחד משיריו. את כל שירי האלבום כתבה, הלחינה ושרה דנה לוי. האלבום הופק בידי לוי בשיתוף עם יונתן דגן מלהקת "J.Viewz" ואורי קליינמן. היא שרה שירים מתוך האלבום במסע הופעות ברחבי ישראל בשנים 2012-2011, בהשתתפות הנגנים יאיר רובין, עמי יעקבס, ניצן אייזנברג, גיורי פוליטי ודרור שם-טוב.

באלבום שיתפה פעולה עם הפסנתרן רוסלן סירוטה, המוזיקאי יוני פוליקר, החצוצרן ארתור קרסנובייב מלהקת "התפוחים" והמתופף איסר טננבאום מלהקת "רוקפור".

בכתבה במוסף גלריה של העיתון "הארץ" לוי אפיינה את אופי האלבום בכך:

בכתבה באתר "Mynet" מנה גיא בניוביץ' את LOOK AT I כאלבום הבכורה הטוב של שנת תשע"ב וכאחד מעשרת האלבומים הטובים של השנה.

גיא בניוביץ' כתב על האלבום באתר "כלכליסט":

האלבום ובעיקר השיר Galaxy הושמע רבות ברדיו 88FM.

## השירים

# Down the hill (4.31)
# Once in a lifetime song (4.25)
# Plastic & bones (2.56)
# They sing for tomorrow (5.36)
# Anything if you can (4.04)
# Channel of love (4.53)
# Galaxy (4.29)
# Look at I (4.57)
# Cracks (9.10)
# Last Life (2.41)


## משתתפים
* רני בירנבאום – תופים
* יובל בר-און – צ'לו
* איסר טננבאום – תופים
* ארתור קרסנובייב - חצוצרה
* יוני פוליקר – בוזוקי
* גלעד אברו –קונטרבס
* רוסלן סירוטה – פסנתר
* דוד שמולי – גיטרה חשמלית, גיטרה בס
* עמי יעקבס - גיטרה אקוסטית
* יונתן דגן – גיטרה אקוסטית, גיטרה חשמלית, גיטרה בס, כלי מקלדת, כלי מיתר, תכנות
* אורי קליינמן – גיטרה אקוסטית, גיטרה חשמלית, גיטרה בס, כלי מקלדת, טרומבון, תופים, כלי הקשה, קולות רקע, כלי מיתר
* דנה לוי – גיטרה אקוסטית, סינתיסייזר, כלי מיתר

## קישורים חיצוניים

* שירי האלבום
* האתר של דנה לוי
* גיא בניוביץ', "10 האלבומים הישראלים של השנה" , באתר Mynet, 16 בספטמבר 2012
* 
* 
* יוסי חרסונסקי, Dana Levi דנה לוי, Look At I (יולי 2012) מוזיקה רוק אלטרנטיבי, באתר חרסונסקי ממליץ
* ביקורת הופעה | דנה לוי, בבלוג SHIRA.T: A Music Blog for Music Addicts, 7 בדצמבר 2012
* 
* דנה לוי: רוצה לראות את משה רבנו, באתר Mynet, 4 בספטמבר 2012
* גיא טנא, דנה לוי- Look at I (שנת יציאה 2012), באתר בילויים, 22 ביוני 2012
* דף אמן בפייסבוק

## הערות שוליים

קטגוריה:אלבומי בכורה מ-2012
קטגוריה:אלבומי רוק ישראליים
צטיוזאורוס

**צטיוזאורוס** (שם מדעי: *Cetiosaurus* שפירושו "לטאת לווייתן") הוא סוג של דינוזאור זאורופוד במשפחת צטיוזאוריים. 

## מאפיינים
הצטיוזאורוס היה הזאורופוד הראשון שנתגלה, ותואר על ידי ריצ'רד אוון, אך בהתחלה נחשב לזוחל דמוי לווייתן (בגלל גודלו הרוב) אך לא לדינוזאור. שרידים ממנו התגלו כבר בשנות ה-30 של המאה ה-19 ותוארו ב-1841 על ידי אואן. רק אחרי שטבע אואן את המונח דינוזאוריה לקבוצת זוחלי הענק שנתגלו בבריטניה, הביולוג תומאס הנרי האקסלי תיקן את הטעות וסיווג את הצטיוזאורוס כדינוזאור אמיתי.

הצטיוזאורוס היה זאורופוד פרימיטיבי שחי באמצע תור היורה במה שהיום הוא אנגליה. כזאורופוד היה בינוני בגודלו, אך עדיין ענק בהשוואה לדינוזאורים שאינם זאורופודים בני אותה תקופה: אורכו  ומשקלו היה כ-11–20 טונות. הוא התאפיין במבנה חוליות (העצמות המרכיבות את עמוד השדרה) השונה מזה של זאורופודים מתקדמים: לכל חוליה היה חלק מרכזי עם תוספות עוגנים שלהם היו מחוברים השרירים. רגליו האחוריות היו ארוכות יותר מרגליו הקדמיות. כמו שאר הזאורופודים, הוא היה צמחוני ואכל כמויות עצומות של צמחייה, לרבות עלים מענפי העצים.

בסוג צטיוזאורוס ישנם כיום 4 מינים. מינים נוספים ששויכו לסוג זה משויכים כיום לסוגים אחרים כמו: אורניתופסיס, פלורוזאורוס וקרדיודון (*Cardiodon*).

## בתרבות
דינוזאור זה הופיע במשחק פארק היורה 3: בניית פארק.

## לקריאה נוספת

* , עמ' 253 

## קישורים חיצוניים

* 
ימין|ממוזער|250px|שלד של צטיוזאורוס

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1841
קטגוריה:צטיוזאוריים
קטגוריה:דינוזאורים שחיו ביורה תיכון באירופה
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1841
קטגוריה:הממלכה המאוחדת: מאובנים
קטגוריה:טקסונים שהתפתחו ביורה תיכון
Ready or Not (שיר של ברידג'יט מנדלר)

**Ready or not** הוא שיר של הזמרת ברידג'יט מנדלר מתוך אלבומה **...Hello My Name Is** משנת 2012.

מנדלר שרה את השיר ב-3 באוגוסט 2012 והשיר היה זמין להורדה כבר מ-7 באוגוסט 2012.

השיר נכתב בידי מנדלר, עמנואל "אמן" קיריאקו ואוון "קיד" בוגארט. השיר הפך ללהיט בצפון אמריקה, ששם הוא מספר 49 בבילבורד הוט 100 ומספר 43 בקנדה. שיר זה היה בין ארבעים השירים האהודים ביותר בשתים עשרה מדינות ובין עשרת הגדולים בבלגיה, ברומניה ובבריטניה.

הקליפ בוים על ידי פיליפ אנדלמן וצולם בלוס אנג'לס. הקליפ הופיע בערוץ דיסני ב-10 באוגוסט 2012. נכון לאפריל 2020 הקליפ הגיע ל-192 מיליון צפיות ביוטיוב.

## כתיבה ולחן
בראיון שבו התראיינה ברידג'ט מנדלר עם עולם הילדים לגבי תוכן השיר, היא אמרה: "זה שיר כייפי על נערה שמרגישה שהיא הייתה פרח קיר כל חייה והיא רוצה לקחת אחריות ולצאת לאנשהוא. היה בזה אלמנט רומנטי שהליכה אל בחור עדיפה על פני לחכות שהעולם יגיע אליה. כתבתי את זה עם כמה כותבים נהדרים ומפיקים. כתבנו את רוב השירים באלבום ביחד. כתבתי שירים מאז גיל שש ואני התרגשתי סוף סוף לחלוק את השירים שלי עם העולם. אני רציתי לכתוב משהו שהוא העצים את הבנות. החשבתי את עצמי לנערה שיושבת על שפת המדרכה ומחכה שהעולם ישים לב אליה".

## קישורים חיצוניים

קטגוריה:שירי 2012
קטגוריה:סינגלי בכורה מ-2012
קטגוריה:שירים באנגלית
קטגוריה:וידאו קליפים שבוימו על ידי פיליפ אנדלמן
קטגוריה:סינגלים בהוצאת הוליווד רקורדס
זיקית נאמאקה

**זיקית נאמאקה** (שם מדעי: *Chamaeleo namaquensis*) היא מין לטאה מדברית, ממשפחת הזיקיתיים, האנדמית למדבר נמיב שבנמיביה, ובדרום אנגולה. מבנה גופה של הזיקית מותאם לחיים במדבר.

לזיקית נאמאקה ראש גדול בצורת משולש, עיניים בצורת חרוט, הנעות כל אחת בפני עצמה. צבעה מחולק בין צדי עמוד השדרה כשאחד שחור ואחד לבן עם פסים. אורך גופו של הזכר 14 ס"מ, ושל הנקבה 16 ס"מ. כפות רגליה משוטחות כדי לנוע בחול בניגוד לרגלי זיקיות אחרות שלופתות ענפים. זיקית נמיב, חיה לבדה ואורבת לחיפושיות מדבר שמחפשות אחר צל ולפעמים אף ללטאות קטנות.

הן יכולות להטיל ביצים שלוש פעמים בשנה, בכל פעם בין 6 ל-22 ביצים, הבוקעות לאחר שלושה עד ארבעה חודשים. הם מגיעים לבגרות בגיל חמישה עד שבעה חודשים.

## קישורים חיצוניים


קובץ:Namaqua Chamäleon-01.jpg
קובץ:Chamaeleo namaquensis (Namib-Naukluft, 2011).jpg
קובץ:Namaqua-Chamäleon-Spitzkoppe.jpg
קובץ:Namaqua Cameleon.JPG


## הערות שוליים

קטגוריה:טקסונים שתוארו בידי אנדרו סמית
קטגוריה:זיקיות
קטגוריה:מדבר נמיב: בעלי חיים
קטגוריה:נמיביה: זוחלים
קטגוריה:אנגולה: זוחלים
קטגוריה:בעלי חיים שתוארו ב-1831
אוסטרובל

200px|ממוזער|שמאל|אוסטרובל
**אוֹסטְרובל** (רובל מזרחי גרמני) הוא שמו של המטבע, שהוכנס לשימוש על ידי הקיסרות הגרמנית במלחמת העולם הראשונה לשימוש בשטחים הכבושים שנכבשו מהאימפריה הרוסית. רובל מזרחי במקור היה שווה לרובל הרוסי.

השטרות הונפקו על ידי הבנק המזרחי לתעשייה ומסחר בעיר פוזן (היום פוזנן, פולין). המטבע נכנס לשימוש בתחילת 1916. מאז תחילת 1918, לאחר חתימת הסכם השלום בריסט-ליטובסק, היה המטבע בשימוש בכמה מקומות, יחד עם המארק הגרמני המזרחי (Ostmark).  אוסטמארק  אחד היה שווה שני אוסטרובל. 

המטבע היה במחזור בשטחה של הרפובליקה הפולנית השנייה עד ה-29 באפריל 1920, אוקראינה המערבית (פרט לאזורים שהיו חלק מהאימפריה האוסטרו הונגרית), במערב בלארוס, קורלנד, לטביה (המרכזית - עד 1919, מערבית - עד 1920) ובליטא עד לשנת 1922, כאשר הוא הוחלף על ידי הליטאים.

## קישורים חיצוניים

קטגוריה:מטבעות אירופה
קטגוריה:מטבעות

קטגוריה:מטבעות שיצאו משימוש
פרדריק צ'ילובה

**פרדריק ג'ייקוב טיטוס צ'ילובה** (באנגלית: **Frederick Jacob Titus Chiluba**; 30 באפריל 1943, קיטווה, רודזיה הצפונית – 18 ביוני 2011, לוסקה) היה פוליטיקאי, נשיא זמביה בשנים 1991–2002, הנשיא השני של מדינה זו. עסקן סינדיקלי ומנהיג של איגודים מקצועיים (יושב ראש "הקונגרס של האיגודים המקצועיים" בזמביה למשך 17 שנה), צ'ילובה היה הראשון בין ראשי המדינה שנבחר בבחירות דמוקרטיות רב מפלגתיות.

## ביוגרפיה
בנם של ג'ייקוב טיטוס צ'ילובה נקונדה, כורה נחושת ושל אשתו, דיאנה קאימבה, צ'ילובה התייתם מאביו עוד בילדותו וגודל על ידי סבתו. התחיל את פעילותו הפוליטית בחוגים קרובים לאידאולוגיה מרקסיסטית עוד בלימודי התיכון בקוואמבה, אותם נאלץ להפסיק. מאוחר יותר, למד בהתכתבות לימודי חינוך וכלכלה. בעת הקדנציה הראשונה שלו כנשיא קיבל תואר שני במדעי המדינה באוניברסיטת ורוויק. בצעירותו עבד כנהג אוטובוס וחותך סיסל בטנזניה השכנה. מאוחר יותר עבד כעוזר מנהל חשבונות בחברה.

צ'ילובה הפך לנוצרי אוונגליסטי לפי הדת הפנטקוסטלית ונהג להשתמש בנאומיו לעיתים קרובות בציטוטים מכתבי הקודש. אחרי שארצו קיבלה את העצמאות בשם זמביה, הקים צ'ילובה מפלגה פוליטית הקרויה "התנועה לדמוקרטיה רב-מפלגתית" (MMD). באותה שנה הושלך לכלא ל-3 חדשים על ידי שלטונות המדינה תחת הנהגתו הסמכותית ובהשראה סוציאליסטית של ד"ר קנת קאונדה, גיבור המאבק לעצמאות. בשנת 1981 היה צ'ילובה ליושב ראש "קונגרס האיגודים המקצועיים" של זמביה. עקב פעילותו הפוליטית האופוזיציונית הוגלה בשנת 1987 על ידי קאונדה. בשנת 1990 שב למולדתו על מנת להשתתף בתהליך הדמוקרטיזציה וכמועמד של מפלגתו הביס בבחירות הרב מפלגתיות הראשונות בשנת 1991 את הנשיא הוותיק קאונדה, תוך זכייה ב-76% מהקולות. בשנת 1996 נבחר מחדש לנשיאות כשתחת הנהגתו עברה כלכלת זמביה למשטר קפיטליסטי המבוסס על כללי השוק החופשי. הפריט חברות ממלכתיות שונות ועודד השקעות פרטיות. בשנת 1997 נכשל ניסיון הפיכה צבאית נגדו.

כיושב ראש הארגון לאחדות אפריקה תיווך צ'ילובה הסכמי שלום במלחמות האזרחים באנגולה וברפובליקה הדמוקרטית של קונגו.

למרות קומתו הנמוכה מאוד, שהביאה להערות מרושעות מצד יריביו, לצ'ילובה היו כריזמה, מוניטין של לוחם למען הדמוקרטיה, וכושר נאום שעוררו תקוות רבות בקרב בני עמו. בהמשך משטרו אכזב את העם בגלל פרשות שחיתות, ביטויי סמכותנות של הנשיא ואהבתו לחיי מותרות ופאר (למשל רכישות רבות של תכשיטים שווייצרים ובגדים ונעליים מהודרים).

עקב תביעות נגדו על פרשות מעילה בשווי 500,000$ מכספי המדינה ושחיתות, נאלץ להתפטר מתפקידו בינואר 2002 ולפרוש מן החיים הפוליטיים. החליף אותו בראש המדינה סגן הנשיא לוי פטריק מוואנוואסה. בשנת 2004 נמצא אשם על ידי בית משפט בלונדון במעילה של 23,000,000₤, אולם פסק הדין הבריטי לא הוכר בזמביה. זוכה על ידי בית משפט בלוסקה בשנת 2009 מכל ההאשמות, בעוד שני מנהלים בכירים בתחום הפיננסי שהואשמו בזמנו יחד איתו נמצאו אשמים ונידונו ל-3 שנות מאסר.

פרדריק צ'ילובה, שהיה חולה לב, נפטר בגיל 68 ביוני 2011. היה נשוי שלוש פעמים. מנישואיו הראשונים נולדו לו שני ילדים. נשא לאחר מכן את וורה טמבו, ממנה התגרש בשנת 2000. מקשר הנישואים איתה נולדו לו עוד 9 ילדים. ב-2001 התחתן עם רג'ינה מוואנזה.

## קישורים חיצוניים

* כתבה אחרי מותו בעיתון מייל אנד גארדיאן, 20 ביוני 2011
* כתבה אחרי מותו בניו יורק טיימס, 20 ביוני 2011

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נשיאי זמביה
קטגוריה:רודזיה הצפונית: אישים
קטגוריה:ילידי 1943
קטגוריה:נפטרים ב-2011
נפת חברון (המנדט)

**נפת חברון** (באנגלית: **Sub-district of Hebron**) הייתה נפה במחוז ירושלים של המנדט הבריטי בארץ ישראל. היא נקראה על שם בירתה, העיר חברון.

## אוכלוסייה
לפי מפקד האוכלוסין בארץ ישראל (1931) אוכלוסיית הנפה מנתה 67,631 איש, שהתפלגו כדלקמן:

* 67,364 מוסלמים, מתוכם 2,001 בדואים נוודים משבט ערב אל-ג'האלין
* 135 יהודים, כולם תושבי העיר חברון
* 124 נוצרים, רובם תושבי העיר חברון
* 8 בהאים, כולם תושבי העיר חברון

לפי סקר הכפרים (1945) אוכלוסיית הנפה עלתה ל-89,650 איש, ואילו מספר היהודים מתוכם ירד ל-80 (שהיו רשומים כתושבי בית אומר, וככל הנראה מדובר היה בתושבי כפר עציון). נתונים אלו הם הערכה בלבד, ומתבססים על מפקד 1931 בתוספת הגידול המחושב באוכלוסייה ונתוני ההגירה (שהיו חלקיים).

## שטח
בשנת 1945 היה סך שטח הנפה 2,076,185 דונמים. התפלגות השטח הייתה כדלקמן:
* שטח בבעלות ערבית: 1,985,913 דונמים
* שטח בבעלות יהודית: 6,132 דונמים
* שטח בבעלות ציבורית (אדמות מדינה): 84,140 דונמים

## היסטוריה
בספטמבר 1920 צורפה נפת חברון למחוז ירושלים. בשנת 1922 הוכללה נפת חברון במחוז הדרום יחד עם נפות עזה ובאר שבע. באוקטובר 1931 הועברה נפת חברון ממחוז דרום למחוז ירושלים.

לפי תוכנית החלוקה יועד רובו המוחלט של שטח הנפה להיכלל בתחומי מדינה הערבית.

בעקבות מלחמת העצמאות והסכמי שביתת הנשק של 1949 רוב שטח הנפה הפך לחלק מן הגדה המערבית, שהייתה בשליטת ממלכת ירדן, ואילו חלק קטן ממנו צורף למחוז הדרום בישראל.

## יישובי הנפה

### עיר הנפה
* חברון (בערבית: **الخليل** – אלח'ליל)

### כפרים ויישובים

### שבטים בדואים
* ערב אל-ג'הלין
* ערב אל-כעבינא

## הערות שוליים

חברון
קטגוריה:חברון: היסטוריה
קטגוריה:מדינות וטריטוריות שהוקמו ב-1920
קטגוריה:מדינות וטריטוריות שהתפרקו ב-1948
נורד אוויאסיון

**נורד אוויאסיון** (בצרפתית: **Nord Aviation**, "תעופה צפונית") הייתה חברה צרפתית בבעלות ממשלתית לייצור כלי טיס, שנוסדה ב-1 באוקטובר 1954, בעת רכישתה של SFECMAS , על ידי החברה SNCAN.

בשנת 1970, התמזגה החברה, יחד עם החברות הצרפתיות הממשלתיות סוד אוויאסיון ו- SÉREB, לכדי חברה חדשה בשם **Société nationale industrielle aérospatiale** (**SNIAS**) ("חברה לאומית לתעשיית אוויר־חלל"), שלאחר מכן שונה שמה לאיירוספסיאל.

## כלי טיס של החברה בשירות חיל האוויר הישראלי
* המטוס נורד 2501 נוראטלס - בשנים 1955–1978.
* המטוס נורד 1203 נורקרין  - שירת במשך שנת 1948. עם סיום מלחמת העצמאות, הועבר לשימוש אזרחי.

## קישורים חיצוניים

קטגוריה:יצרני מטוסים
קטגוריה:יצרני מטוסים צרפתיים
יוסף פיש

**יוסף פיש** (1912 — 15 במאי 1957) היה חזן יהודי-הונגרי. כחודשיים לאחר עלייתו לישראל, יומיים לאחר שהתקבל למשרת חזן בבית הכנסת הגדול ברמת גן, שם קץ לחייו.

## קריירה כחזן
פיש נולד בפהרגיארמט במחוז סאטמר שבצפון הונגריה, בנם הצעיר של אברהם צבי ורחל פיש. בצעירותו ביטא כישרון מוזיקלי, והיה חזן בעיירת הולדתו. בהמשך תפקד כחזן שני בבית הכנסת הגדול בעיר הסמוכה מישקולץ, לצד החזן הראשי יהושע וידר.

במהלך מלחמת העולם השנייה נשלח למחנה הריכוז מאוטהאוזן שבאוסטריה. במהלך שואה נספו אשתו ובתו. הוא נותר צולע באחת מרגליו, ומוראות השואה נותרו בנפשו ובגופו שנים רבות.

משנת 1946 שירת פיש כחזן ראשי בקהילת בית הכנסת האורתודוקסי קאזינצי שבבודפשט. ב-1948 נישא לרחל (רוז'יקה) לבית ארנסט, ילידת יוגוסלביה, שאיבדה בשואה את בעלה ישראל (סרוּלצ'י) אדלשטיין לאחר שלושה חודשי נישואין. לבני הזוג נולדו שני ילדים: יהודה דב ואברהם צבי. באותה שנה התפרסמה בבודפשט יצירתו "לקל ברוך" (Lukel Boruch) בתקליט. הוא החל להופיע אחת לשבועיים בתחנת הרדיו ההונגרי-ממלכתי "קושוט" (Kossuth), בתוכנית "חצי שעה דתית-ישראלית" (Izraeli vallási félóra), בקטעי מוזיקה יהודיים, לעיתים בליווי ילד ממקהלת בית הכנסת.

## העלייה לישראל ופרשת ההתאבדות
בעקבות המרד ההונגרי נגד ברית המועצות באוקטובר 1956, החליטה משפחת פיש לעזוב את הונגריה ולהגר לישראל.

בפברואר 1957 הציע בלה וינגרטן, ידידו של פיש מהונגריה וממתפללי בית הכנסת הגדול ברמת גן, את מועמדותו של פיש למשרת חזן בבית הכנסת הגדול בתל אביב. מעט לפני כן (ביוני 1956) התאבד חזן בית הכנסת הגדול בתל אביב, אהרון עמיהוד (קיפניס); בעיתונות נחלקו הדעות באשר לסיבות ההתאבדות - דיכאון או פגיעה קשה בשל יחס מזלזל מהנהלת בית הכנסת. באותה תקופה (פברואר 1957) התקיים סכסוך בין המתפללים בבית הכנסת סביב הבחירות לוועד בית הכנסת.

משפחת פיש הפליגה לישראל במרץ 1957 באניה "ארצה" לנמל חיפה, והתאכסנה בסמוך לבית הכנסת הגדול בתל אביב. לאחר מספר תפילות ניסיון במהלך אפריל-מאי 1957, נכשל המשא ומתן בין פיש לגבאי בית הכנסת לגבי גובה השכר, לאחר שהובטח לו סכום גבוה עוד בהיותו בבודפשט. פיש קיבל במקום זאת את משרת החזן שהוצעה לו על ידי ועד בית הכנסת הגדול ברמת גן. יומיים אחר כך שם קץ לחייו.

התאבדותו של פיש עוררה עניין תקשורתי במיוחד לאור סמיכות הזמנים להתאבדותו של החזן אהרן עמיהוד קודם לכן. בעיתונות סוקרו האשמות של ידידיו ושל קהילת העולים מהונגריה נגד הנהלת בית הכנסת בתל אביב, שלטענתם הייתה קשורה לנסיבות שהובילו להתאבדות. הדעות נחלקו באשר לרקע ההתאבדות - דיכאון בעקבות קשייו בשואה, או פגיעה בעקבות משא ומתן שלא בתום לב ויחס מתנכר לעולה החדש מצד הנהלת בית הכנסת בתל אביב. נציגי עולי הונגריה דרשו להקים ועדה ציבורית לחקר נסיבות אלו. עלה גם חשש שהדבר ינוצל על ידי אנשי אגודת ישראל ונטורי קרתא בווינה ובודפשט, שניהלו באותה תקופה מאבק נגד עלייה לישראל. יוסף (פרנץ) ימבור, חבר מועצת העיר תל אביב, פנה לראש העיר חיים לבנון בבקשה להקים ועדת חקירה ציבורית לבדיקת נסיבות ההתאבדות, אך היא נדחתה.

פיש נקבר בבית העלמין קריית שאול.

## קישורים חיצוניים

* , 
* 

## הערות שוליים

קטגוריה:יהודים הונגרים
קטגוריה:אסירים במחנה הריכוז מאוטהאוזן
קטגוריה:ישראלים ילידי הונגריה
קטגוריה:חזנים הונגרים
קטגוריה:חזנים ישראלים
קטגוריה:מתאבדים ישראלים
קטגוריה:מתאבדים: ניצולי השואה
קטגוריה:עולים בשנות ה-1950
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1912
קטגוריה:ישראלים שנפטרו ב-1957
סלסול (מוזיקה)

[שמאל|ממוזער|200px|סלסול בסגנון [יוהאן סבסטיאן באך|באך]] 
**סלסול** (בלועזית: **טְריל**) הוא קישוט מוזיקלי המורכב מהתחלפות מהירה בין שני צלילים סמוכים, בדרך כלל חצי טון או טון זה מזה, שניתן לזהותו בקונטקסט של הסלסול. 

סלסול מספק עניין קצבי, עניין מלודי, ו—דרך דיסוננס—עניין הרמוני. לפעמים הסלסול יסתיים בכפלפל (turn, gruppetto) (על ידי השמעת הצליל שמתחת לצליל הראשי במקום זה שמעליו ממש לפני החזרה אל התו הכתוב), או מיני וריאציות אחרות. וריאציות כאלה מסומנות במקרים רבים בכמה תווי קישוט לאחר התו הנושא את ציון הטריל. את הטריל מסמנים ב-tr~~~ או ב-tr~~~~~, כשה ~ מייצג את אורך הטריל, מעל החמשה. במוזיקת בארוק מסומן לעיתים הטריל בסימן + מעל או מתחת לתו.

## קישורים חיצוניים

## הערות שוליים

קטגוריה:טכניקות מוזיקליות
קליפה (פירושונים)

המונח **קליפה** מתייחס למעטפת של כל גוף שהוא, אשר שונה בתכונותיה מהגוף עצמו.
ניהול כספים

**ניהול כספים** משמעו תכנון, ארגון, הכוונה ובקרה של הפעולות הפיננסיות בארגון, ושל אופן השימוש בכספי הארגון, תוך יישום והחלת עקרונות ניהוליים למשאבים הפיננסיים בארגון.

מטרות ניהול הכספים:
# להבטיח מימון שוטף ומספיק לצורכי הארגון – בין אם בעזרת אשראי בנקאי, הנפקת מניות או איגרות חוב, הזרמת הון בעלים ועוד.
# להבטיח לבעלי המניות תשואה מרבית, בהתאם ליכולת הרווח של החברה, ובחינת האפשרויות הקיימות להגדיל את הרווח הנקי בארגון.
# להבטיח ניצול אופטימלי של כספי החברה, בעלות הנמוכה ביותר האפשרית.
# תכנון מבנה הון יציב, תוך שמירה על איזון נכון בין הון הבעלים לרמת החוב בארגון, ובין רמת החוב לזמן ארוך לבין רמת החוב לזמן קצר.
# ניהול תזרים מזומנים של הארגון – קבלת החלטות תוך בחינת היכולות והאפשרויות התזרימיות של הארגון.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כלכלה
אגם אאירדיר

**אגם אֶאִירְדִיר** (בטורקית: **Eğirdir Gölü**) הוא אגם במערב טורקיה, כ-180 ק"מ צפונית לאנטליה. שטחו 482 קמ"ר, והוא האגם הרביעי בגודלו בטורקיה, ואגם המים המתוקים השני בגודלו במדינה, אחרי אגם ביישהיר.

האגם נקרא על שם העיירה אאירדיר השוכנת לחופו. עיירה זו נקראה בידי מייסדיה היוונים אקרוטירי (Akrotiri; מילולית: "הר תלול"). השלטונות העות'מאניים שינו את השם לשם טורקי: Eğridir. מאחר שפירוש המילה בטורקית הוא "זה עקום", הוחלפו בשנות ה-80 של המאה ה-20 האותיות i ו-r, ונקבע השם הנוכחי.

צורת האגם כצורת האות S מאורכת. אורכו 50 ק"מ ורוחבו המרבי 5 ק"מ. באגם שני איים, בסמוך לחופו הדרומי: יֶשִיל (Yeşil; "האי הירוק") וג'אן (Can; "אי החיים"). בין שני האיים וביניהם ליבשה מחבר כביש, והם מצויים בתחומי העיירה אאירדיר, העיירה הגדולה ביותר לחוף האגם. באי ישיל התגוררו בעבר תושבים יוונים, שפונו במסגרת חילופי האוכלוסין בין יוון וטורקיה ב-1923. גם כיום האי מיושב.

מי האגם משמשים להשקיית האזורים החקלאיים שבסביבה, ומאז 1994 הם משמשים גם להפעלת תחנת כוח. תעלה טבעית שאורכה 25 ק"מ מחברת בין האגם לאגם קובאדה (Kovada Gölü) הקטן יותר. אגם קובאדה הוא מקורו של נהר אקסו, שנשפך למפרץ אנטליה בים התיכון.

## קישורים חיצוניים

אאירדיר
ראובן טרוסטלר

[שמאל|ממוזער|בניין הטלוויזיה ברוממה ב[ירושלים]]
**ראובן (רודולף) טרוסטלר** (21 במרץ 1908 – 5 בפברואר 1999) היה אדריכל ישראלי שתכנן מאות מבנים בישראל, בעיקר מבני תעשייה ומשרדים כמו מגדל ירושלים, בניין הטלוויזיה הישראלית ברוממה ובית סולל בונה ירושלים.

## ביוגרפיה
טרוסטלר נולד בווינה בשנת 1908, למשפחה של נגרים ורפדים. בגיל 14 הצטרף לניהול בית העסק המשפחתי והחל ללמוד נגרות בבית ספר מקצועי. בהמשך למד אדריכלות בבית הספר לאומנויות שימושיות בווינה, שם הכיר את האדריכל אוסקר סטרנד והחל לעבוד במשרדו. סטרנד עזר לטרוסטלר לקבל את תעודת ההסמכה על אף היותו יהודי. לאחר הלימודים, שאותם סיים בהצטיינות, המשיך לעבוד עוד זמן מה במשרדו של סטרנד עד שפתח משרד עצמאי. משרדו עסק בתכנון תפאורות ותלבושות לתיאטרון ובנה גם מפעלים קטנים.

בשנת 1938 עלו טרוסטלר ואשתו לארץ ישראל והתגוררו בתל אביב, שם עבד במשרדו של זאב רכטר. לאחר זמן קצר עברו לירושלים, שם קיבל עבודה במשרד לעבודות ציבוריות של המנדט הבריטי. הוא היה פעיל גם בתנועת הבונים החופשיים ותכנן עבורם היכל עולמי בירושלים, תוכנית שלא בוצעה.

החברה הכלכלית לירושלים בחרה בטרוסטלר כאדריכל המועדף על החברה, והוא תכנן עבורה עשרות מבני תעשייה בעיר, בהם שורה של מבנים באזור התעשייה רוממה, כולל מלטשת יהלומים שהוסבה לבניין הטלוויזיה, מפעל לחוטים שהוסב אחר כך לאולפני הרדיו של קול ישראל, ובניין מפעל התרופות מעבדות רפא שנחנך ב-1953. בנוסף תכנן מפעלים באזורי התעשייה בגבעת שאול ובתלפיות. מחוץ לירושלים תכנן מבני תעשייה בעיירות פיתוח בדרום כמו דימונה ואופקים.

בשנת 2020 נערכה בגלריה בבית האדריכל תערוכה המוקדשת ליצירתו ואותה ליווה הספר "האדריכל רודולף ראובן טרוסטלר - שישה עשורים על ציר וינה-ירושלים".

נפטר ב-5 בפברואר 1999. תרם את גופתו למדע והובא לקבורה בהר המנוחות.
## פרויקטים נבחרים
*חדר אוכל בקיבוץ כפר גלעדי, בשיתוף דב קוצ'ינסקי (כיום משמש אולם לחוגים והתכנסויות), 1949
*מרכז קהילתי ובית העם, ירוחם, 1950
*בית הבראה ביתן אהרון, 1955
*בית סולל בונה ירושלים, 1957
*בניין הטלוויזיה הישראלית ברוממה (במקור בניין לתעשיית היהלומים), 1960
*בית ההסתדרות הרפואית ברחוב הנביאים, 1963
* מלון "דיפלומט" בירושלים, 1964
*מגדל ירושלים - רב הקומות הראשון בעיר
*דפוס כתר בגבעת שאול
*בית חרושת לפרוות בתלפיות


קובץ:Solel Bone Building.JPG|בית סולל בונה ירושלים
קובץ:Isarel Medical Association Street of Prophets Jerusalem.jpg|בית ההסתדרות הרפואית בירושלים
קובץ:Jerusalem Tower Hotel.JPG|מגדל ירושלים


## לקריאה נוספת
*עדינה מאיר-מריל, אלכסנדרה קיי: **האדריכל רודולף ראובן טרוסטלר - שישה עשורים על ציר וינה-ירושלים**, הוצאת הגלריה בבית האדריכל, תל אביב-יפו, 2020.

## קישורים חיצוניים
*
*מיכאל יעקובסון: [סיבוב בבית הבראה ע"ש יערי בביתן אהרון, [מיכאל יעקובסון] בבלוג חלון אחורי]
*

## הערות שוליים

קטגוריה:אדריכלים ישראלים
קטגוריה:אדריכלים יהודים אוסטרים
קטגוריה:ישראלים ילידי האימפריה האוסטרו-הונגרית
קטגוריה:אדריכלים ביישוב
קטגוריה:ישראלים שתרמו את גופתם למדע
קטגוריה:יהודים הקבורים בהר המנוחות
קטגוריה:ישראלים שנולדו ב-1908
קטגוריה:ישראלים שנפטרו ב-1999
מגדלי סנטה קרוס

ממוזער|250px|מגדלי סנטה קרוס
**המגדלים של סנטה קרוס** (בספרדית: **Torres de Santa Cruz**) הוא קומפלקס מגורים המורכב משני מגדלים זהים (תאומים) הממוקמים בעיר סנטה קרוס דה טנריפה, בירת האי טנריפה ובירת האיים הקנריים (יחד עם לאס פאלמאס דה גראן קנריה), ספרד. הם תוכננו על ידי האדריכל המקומי חוליאן ואיידארס ונבנו בשנים 2004–2006.

גובהם 120 מטרים (ללא כליא הברק) מה שהופך אותם לגורדי השחקים הגבוהים ביותר באיים הקנריים. מהשלמת בניית המגדל הראשון ב-2004 ועד 2010 החזיק הפרויקט גם בתואר בניין המגורים הגבוה ביותר בספרד, וכיום מגדלי סנטה קרוז הם מגדלי התאומים הגבוהים ביותר בספרד.

פיתוח האתר לבניית המגדלים החל כבר בשנת 2001. לאחר פיגועי 11 בספטמבר על מגדלי התאומים של מרכז הסחר העולמי בניו יורק, שותק פרויקט הבנייה למשך מספר שנים. שני המגדלים נבנו בנפרד על ידי שתי חברות שונות. מגדל מספר 1 הושלם בשנת 2004 ומגדל מספר 2 בשנת 2006.

## קישורים חיצוניים

* מגדלי סנטה קרוס באתר המועצה לבניינים גבוהים וסביבת מחיה עירונית (CTBUH)
*Las Torres Gemelas Tinerfeñas
קטגוריה:סנטה קרוס דה טנריפה: מבנים
קטגוריה:ספרד: גורדי שחקים
הפקולטה למדעי החברה, האוניברסיטה העברית בירושלים

**הפקולטה למדעי החברה** של האוניברסיטה העברית שוכנת בקמפוס הר הצופים. פקולטה זו היא בעלת המספר הגדול ביותר של תלמידים מבין הפקולטות השונות באוניברסיטה (כ-4,000 תלמידים ב-2012).

## היסטוריה
בשנות ה-30 וה-40 נעשו לראשונה ניסיונות בעריכת מחקרים והוראה בתחומים חברתיים במסגרת האוניברסיטה העברית. תחומים כגון סוציולוגיה של עם ישראל, כלכלה והמזרח התיכון החלו לפעול לראשונה במסגרת הפקולטה למדעי הרוח ומאוחר יותר רוכזו יחד, כמחלקה למדעי החברה בתוך הפקולטה למדעי הרוח.

לאחר מלחמת העצמאות ולאור התמורות שחלו בחברה הישראלית, הוברר לאוניברסיטה שיש צורך בהכשרת אנשים לתחומים חברתיים. אי לכך האוניברסיטה, בשיתוף עם מוקירי זכרו של שר האוצר הראשון של מדינת ישראל, אליעזר קפלן, שאפו להקים את המוסד לזכרו. במרץ 1953 הוקמה הפקולטה למדעי החברה, ושמרה על קשרים מיוחדים עם הפקולטה למדעי הרוח ופיתחה בהתחלה את תוכניות ההוראה שלה בעזרתה. בשנת הלימודים תשי"ח (1957–1958) נפתח מסלול לימודים במנהל עסקים. ב-1968 שונו הנהלים והפקולטה הפכה לעצמאית. בשנת 1955 (השנים העבריות תשט"ו ותשט"ז) הוקם עבור הפקולטה בניין מיוחד בגבעת רם. בשנת 1979 (שנת הלימודים האקדמית תש"מ), לאחר מלחמת ששת הימים, עברה הפקולטה לקמפוס האוניברסיטה העברית בהר הצופים.

## פעילות הפקולטה
הפקולטה כוללת תשע מחלקות: פסיכולוגיה, סוציולוגיה ואנתרופולוגיה, גאוגרפיה, תקשורת ועיתונאות, סטטיסטיקה, כלכלה, מדע המדינה, יחסים בינלאומיים ופכ"מ - תוכנית משולבת ללימודי פילוסופיה, כלכלה ומדע המדינה.

בפקולטה פועלים בית הספר למדיניות ציבורית וממשל ובית הספר למנהל עסקים.

במסגרת הפקולטה פועלות עשר תוכניות לימוד אודות ניהול תכנון ומדיניות הסביבה, לימודים עירוניים ואזוריים, לימודי מגדר, חקר הסכסוכים, מדעי הקוגניציה, מוסמך בלימודי אירופה, מוסמך בלימודים גרמניים, לימודי תרבות ופיתוח קהילות וכן מסלול מיוחד למוסמך בכלכלה ומנע"ס עם התמחות במימון וכלכלה פיננסית.

בפקולטה פועלים מכונים ומרכזי מחקר רבים.

## המכון ללימודים עירוניים ואזוריים

המכון ללימודים עירוניים ואזוריים הוא מוסד אקדמי ללימוד ומחקר בתכנון עירוני שהוקם בתחילת שנות ה-80 של המאה ה-20 במסגרת המחלקה לגאוגרפיה של הפקולטה.

## ראו גם
* הפקולטה למדעי הרוח, האוניברסיטה העברית בירושלים
* קמפוס האוניברסיטה העברית בהר הצופים

## קישורים חיצוניים
* 
* 

## הערות שוליים

קטגוריה:האוניברסיטה העברית בירושלים: יחידות אקדמיות
קטגוריה:קמפוס האוניברסיטה העברית בהר הצופים
ג'ימי דאק הולמס

**ג'ימי דאק הולמס** (באנגלית: **Jimmy Duck Holmes**; נולד ב-28 ביולי 1947) הוא מוזיקאי בלוז, נגן גיטרה וזמר-יוצר. המוזיקה שלו שייכת למסורת "בנטוניה", האופיינית למקום בו נולד. דאק הוא הבעלים של הבלו פרונט קפה, הג'וק ג'וינט האחרון של בנטוניה והוא אחרון המוזיקאים מהאזור. בלוזיסטים מפרוסמים אחרים שהגיעו מהאזור הם סקיפ ג'יימס ובאד ספירס.

## ילדותו ונעוריו
הולמס נולד בבנטוניה  שבמחוז יאזו מיסיסיפי בשנת 1947, לקארי ומארי הולמס שפתחו את מועדון הבלוז שנה לאחר היוולדו.
נולדו להם עשרה ילדים אך הם גידלו גם 4 נכדים כשאחת מבנותיהם נפטרה.

## השפעות מוזיקליות
כמו סקיפ ג'יימס ומוזיקאים בסגנון "בנטוניה" נוספים הו אלמד לנגן אצל הנרי סטאקי.

ג'ימי הולמס הושפע מג'ק אוונס, שהיה חלק מסגנון בנטוניה של הבלוז. הוא היה אחד הפעילים הוותיקים ביותר של מסורת הקאנטרי בלוז.
הולמס הוקלט על ידי מספר אנשים כולל אלן לומאס בשנות השבעים, אך את אלבומו הראשון הוציא רק ב 2006 בחברת התקליטים "Broke and Hungry Records". מאז הוציא שני אלבומים נוספים.

## אלבומים
* Back To Bentonia 2006
* Done got tired of trying, 2007
* aint it lonesome, 2010

## קישורים חיצוניים

* מועדון הבלוז של ג'ימי דאק הולמס בבנטוניה  
* ג'ימי הולמס באתר קאנטרי בלוז 

קטגוריה:מוזיקאים אמריקאים
קטגוריה:מוזיקאי בלוז
קטגוריה:אמריקאים שנולדו ב-1947
EA Montreal

**EA Montreal** היא חברה לפיתוח משחקי וידאו הממוקמת במונטריאול שבקוויבק שבקנדה. החברה היא חברת בת של Electronic Arts.

250px|ממוזער|התצוגה של המקום וילה מארי 3 מימין - המיקום של EA Montreal

## משחקים שפותחו על ידי החברה

## ראו גם
*Electronic Arts
*Ubisoft

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:Electronic Arts
עיטור הכבוד של הרפובליקה הפדרלית של גרמניה

250px|ממוזער|הצלב הגדול מחלקה מיוחדת של עיטור מסדר הכבוד
ממוזער|עיצוב מיוחד של עיטורי הצלב הגדול
**עיטור הכבוד של [[הרפובליקה הפדרלית של גרמניה]]** (בגרמנית: **Verdienstorden der Bundesrepublik Deutschland**), המכונה גם "צלב הכבוד הפדרלי" (Bundesverdienstkreuz), הוא עיטור ההצטיינות הפדרלי היחיד המוענק בגרמניה המודרנית. העיטור נוצר על ידי נשיא גרמניה הראשון, תיאודור הויס, ב-7 בספטמבר 1951.

## דרגות
בעיטור תשע דרגות, המתחלקות לארבע קבוצות:
***הצלב הגדול** (*Großkreuz*):
****הצלב הגדול – מחלקה מיוחדת**
****הצלב הגדול – מהדורה מיוחדת** – זהה לדרגה הראשונה, בתוספת זר עלי דפנה על העיטור.
****הצלב הגדול – דרגה ראשונה** (*הצלב הגדול*)
***צלב הכבוד הגדול** (*Großes Verdienstkreuz*):
****הצלב הגדול** (*צלב הכבוד הגדול עם כוכבים וסרט*)
****צלב אביר מפקד** (*צלב הכבוד הגדול עם כוכבים*)
****צלב מפקד** (*צלב הכבוד הגדול*)
***צלב הכבוד** (*Verdienstkreuz*):
****צלב קצין** (*צלב הכבוד דרגה ראשונה*)
****צלב הכבוד** (*צלב הכבוד עם סרט*)
***מדליית הכבוד** (*Verdienstmedaille*)

את "הצלב הגדול – המחלקה המיוחדת" מקבל רק נשיא גרמניה, או ראש מדינה אחרת; העיטור מוענק לו על ידי ראש הבונדסטאג, קנצלר גרמניה ונשיא בית המשפט העליון.

## קישורים חיצוניים

* 

*
קטגוריה:גרמניה: עיטורים
קטגוריה:אותות ועיטורים אזרחיים
מרצדס-בנץ CLA-קלאס

250px|שמאל|ממוזער|מרצדס-בנץ CLA-קלאס
**מרצדס-בנץ CLA-קלאס** (באנגלית: **Mercedes-Benz CLA-Class**) היא מכונית משפחתית יוקרתית אשר דומה ל"מרצדס-בנץ A-קלאס". דגם זה הוצג בינואר 2013 בתערוכה הבינלאומית של צפון אמריקה.

שיווק הדגם החל באירופה באפריל 2013 ובספטמבר הוחל בשיווק גם בארצות הברית. במהלך השנה הראשונה להפצת הדגם הגיעו המכירות ללמעלה מ-100,000 יחידות, הישג הנחשב על ידי החברה כ"השקה המוצלחת ביותר מזה 20 שנה". במרץ 2015 הציגה החברה בתערוכת הרכב הבינלאומית של ז'נבה את דגם ה-"Shooting Brake" - גרסת סטיישן של הרכב.

## דור ראשון (2013-2019)
מנוע: 1.6L בנזין. הילוכים: 6 ידני או 7 אוטומטי. אורך: 4,630 מ"מ. רוחב: 1,777 מ"מ. גובה: 1,437 מ"מ. משקל 1,430-1,540 ק"ג. אפשרות לקופה.

## דור שני (2019 -היום)
מנוע: 1.3 L *M282* I4 טורבו (בנזין). הילוכים: 6 ידני או 8 אוטומטי. בסיס גלגלים:2,729 מ"מ. אורך:4,688 מ"מ. רוחב: 1,830 מ"מ. גובה: 1,439 מ"מ. אפשרות לקופה.ממוזער|מבט מאחור
[ממוזער|גרסת ה-Shooting Brake, לאחר [מתיחת פנים לרכב|מתיחת פנים]]

## מנועים
כל מנועי הבנזין והדיזל בגרסאות 1.6, 1.8, 2.0, ו-2.1 ליטר מופעלות על ידי 4 צילינדרים ומגדש טורבו אחד.

## קישורים חיצוניים

## הערות שוליים

קטגוריה:דגמי מכוניות שהושקו ב-2013
CLA-קלאס
קטגוריה:כלי רכב גרמניים
אריה זקס (מוזיקאי)

**אריה** (**אֶריך**) **זַקס** (**Arieh Erich Sachs**; 22 בפברואר 1908 – 2 בנובמבר 1980) היה מוזיקאי ישראלי, פסנתרן, מלחין ומעבד מוזיקלי, עורך ומפיק מוזיקלי ברשות השידור, מראשוני "קול ישראל". בעל השכלה גבוהה במשפטים ומוזיקה.

## ביוגרפיה
אריך (אריה) זקס נולד בשנת 1908 בעיר קטוביץ שבשלזיה עילית, גרמניה, בנם של יוהאנה לבית איטְמן וד"ר יוזף זקס, רופא. בשנת 1931 קיבל תואר בוגר במשפטים באוניברסיטת ברלין, וב-1933 קיבל תואר מוסמך (מגיסטר) מאוניברסיטת ארלנגן (Erlangen). נוסף על כך למד מוזיקה בקונסרבטוריון שטרן בברלין.
בשנת 1933, עם עליית הנאצים לשלטון, עלה לארץ ישראל והתיישב בירושלים. ב-1934–1935 למד בקונסרבטוריון הארץ-ישראלי למוזיקה בירושלים.
ב-27 בספטמבר 1935 נישא לאסתר (אֶרנָה) גרינוולד (Gruenewald), והיה אב לבת, נעמי דליות, ובן, יאיר זקס.

משנת 1936 ועד 1942 שימש כפסנתרן וצ'מבליסט הבית של שירות השידור של פלשתינה (א"י) (Palestine Broadcasting Service, PBS), ומ-1942 כיהן כעורך ומפיק מוזיקה בכיר בתחנה – ולאחר קום המדינה, ב"קול ישראל" ורשות השידור – עד פרישתו לגמלאות ב-1973.
הופיע כסולן עם תזמורות סימפוניות ובליווי מוזיקלי.
כתב עיבודים לפסנתר של קטעי חזנות, מוזיקה יהודית פופולרית וזמר עברי.
משנת 1948 היה חבר בחבר הבוחנים במוזיקה של משרד החינוך והתרבות, ארגון האמנים של ההסתדרות וקרן התרבות אמריקה-ישראל.
ב-1953 ייסד את "קולגיום מוזיקום" (Collegium Musicum) בירושלים.
פרסם מאמרים בנושאי מוזיקה בעיתונים ובכתבי עת למוזיקה בארץ. ב-1952–1953 היה מבקר המוזיקה ב"למרחב" ו"משא". היה חבר אגודת העיתונאים בישראל ואגודת מבקרי המוזיקה בישראל.

התגורר בירושלים ונפטר ב-1980, בגיל 72 ונקבר בהר המנוחות.

ארכיונו, הכולל יצירות מוזיקליות ומאמרים, שמור ב.

בתו נעמי זקס-דליות הייתה בעבר קריינית, שדרנית ועורכת ב"קול ישראל".

## לקריאה נוספת
* 'זקס אריה (אריך)', בתוך: אלף אבנון (עורך), **אישים בישראל**, כרך ו, ירושלים: המכון להוצאה לאור בישראל, תשכ"ו, עמ' 128.


* 'Sachs, Arieh Erich', in: *Who's Who Israel*, 1966, p. 487.
* 'Sachs, Arieh Erich,' in: *Who's Who in World Jewry*, 1972, p. 761.
* 'Sachs, Arieh Erich', in: *Who's Who in Israel and in the work for Israel abroad*, 1978, p. 308.


## קישורים חיצוניים

* 
* צבי גיל, וינייטה מיוחדת בסיפור על "ימי הרדיו" - עוד אפיזודה מרתקת למילוי הקולאז' של תולדות השידור בארץ, קול ישראל 70 שנה - מגזין ימי הרדיו, באתר רשות השידור

## הערות שוליים

קטגוריה:מוזיקאים ישראלים
קטגוריה:פסנתרנים ישראלים
קטגוריה:עורכים מוזיקליים ברדיו הישראלי
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:סגל קול המוסיקה
קטגוריה:מבקרי מוזיקה ישראלים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:מוזיקאים שעזבו את גרמניה הנאצית
קטגוריה:סגל קול ישראל
קטגוריה:בוגרי אוניברסיטת הומבולדט של ברלין
קטגוריה:בוגרי האקדמיה למוסיקה ולמחול בירושלים
קטגוריה:יהודים הקבורים בהר המנוחות
קטגוריה:ישראלים שנולדו ב-1908
קטגוריה:ישראלים שנפטרו ב-1980
EA Salt Lake

**EA Salt Lake** היא חברה לפיתוח משחקי וידאו הממוקמת בסולט לייק סיטי שביוטה שבארצות הברית. החברה היא חברת בת של Electronic Arts.

## משחקים שפותחו על ידי החברה
### משחקים שפותחו על ידי החברה כ-Headgate Studios

### משחקים שפותחו על ידי החברה כ-EA Salt Lake

## תוכנות שפותחו על ידי החברה
*PentaCalc Pro
*The Laptop Collection

## קישורים חיצוניים
* 

קטגוריה:Electronic Arts
DICE Los Angeles

**DICE Los Angeles** (לשעבר **Danger Close Games**, **EA Los Angeles**) היא חברה אמריקאית לפיתוח משחקי וידאו הממוקמת בלוס אנג'לס, קליפורניה שבארצות הברית. החברה הוקמה בשנת 1995 כ-**DreamWorks Interactive LLC** כחברת בת של דרימוורקס, בשנת 2000 נרכשה על ידי Electronic Arts ושמה שונה ל-**EA Los Angeles**. בשנת 2003 אוחדה עם Westwood Studios ו-EA Pacific. בשנת 2010 שונה שמה ל-**Danger Close Games** והחברה עברה להתמקד בסדרת משחקי Medal of Honor. בשנת 2013 פתחה DICE סטודיו בלוס אנג'לס, שלאחר מכן התברר כתחליף ל-Danger Close Games.

## משחקים שפותחו על ידי החברה
### משחקים שפותחו על ידי החברה כ-DreamWorks Interactive

### משחקים שפותחו על ידי החברה כ-EA Los Angeles

### משחקים שפותחו על ידי החברה כ-Danger Close Games

## קישורים חיצוניים

* 

קטגוריה:Electronic Arts
זבניגורודקה

**זְבֵנִיגוֹרוֹדְקָה** (באוקראינית: **Звенигородка**, נהגה זבניהורודקה; בפולנית: **Zwinogródka**) היא עיר במחוז צ'רקסי שבמרכז אוקראינה. העיר היא העיר הראשית בראיון הנושא שם זהה.

העיר מוזכרת לראשונה ברשומות משנת 1394, כאשר במהלך התקוממות כנגד השליט ניתנה הוראה להקים במקום מוצב. מקור השם הוא שבמאה ה-14 הוקם במקום פעמון (*звонок*) המזהיר מפני התקפות אויב.

בעיר מתגוררים כ-18,330 תושבים (2011). הצייר והמשורר טאראס שבצ'נקו, אבי הספרות האוקראינית המודרנית, נולד בכפר מורינצי הסמוך לעיר. בעיר התגורר בין השנים 1797 - 1801 איוואן קרילוב.

## יהודי זבניגורודקה
בראשית המאה ה-20 נמנו בעיר כ-6,400 יהודים. בשנת 1918 נערך ביהודי העיר פוגרום, בו נרצחו 27 יהודים. בתקופה הסובייטית פעל בסמוך לעיר קולחוז יהודי, והתקיימו בה בתי ספר יידיים.

טרם פרוץ מלחמת העולם השנייה היוו היהודים 37% מתושבי העיר. ב-29 ביולי 1941, במהלך מבצע ברברוסה, כבשו הגרמנים את העיר, ובאוגוסט ובספטמבר שלאחר מכן רצחו כמה מאות יהודים בה.

באוקטובר 1941 רוכזו היהודים שנותרו בעיר בגטו שהוקם בה, אליו הובאו גם יהודים מיישובי הסביבה, וממנו נשלחו יהודים למחנות עבודה. ב-14 ביולי 1942 חוסל הגטו בעיר, תוך רצח כ-1,500 מיושביו בסמוך לעיירה. יתר יהודי הגטו הועברו למחצבות בכפר נמורוז', שם הועסקו בעבודות כפייה מפרכות. ב-2 בנובמבר 1942 נרצחו כולם.

בין יהודי העיר ניתן למנות את הברון הוראצי גינצבורג ואת הסופר נתן אגמון.

## קישורים חיצוניים

* 
* 
* 

קטגוריה:גטאות באוקראינה
קטגוריה:מחוז צ'רקאסי: ערים
קטגוריה:קהילות יהודיות באוקראינה
זמן להתעורר

**זמן להתעורר** הוא האלבום השביעי במספר של להקת ההיפ הופ הישראלית הדג נחש, ואלבום האולפן השישי של הלהקה. האלבום יצא בפברואר 2013, בהפקתו המוזיקלית של יוסי פיין, שהפיק את רוב אלבומי ההרכב.

הסינגל הראשון מן האלבום, "קובלנה על מפלגות ישראל", יצא בינואר 2013. את הסינגל הלחינו חברי הלהקה על פי מילים שכתב מאיר אריאל לפני בחירות 1999, כחודש לפני מותו. הסינגל יצא בסמוך לבחירות לכנסת התשע עשרה. בקליפ של אותו השיר השתתפו כמה מחברי "ארץ נהדרת" כשהם מחופשים לחלק מראשי המפלגות (וגם הם בעצמם עשו גרסה משלהם לשיר, שנשאה את הכותרת "אזרחי ישראל עלו לי עד כאן"). בפברואר 2013 יצא הסינגל השני מן האלבום, "זמן להתעורר", שנבחר לשמש בסרט "פלאות" של הבמאי אבי נשר. סולן הלהקה שאנן סטריט היה שותף לכתיבת תסריט הסרט. בשיר "יום שישי" מתארח הגיטריסט יצחק קלפטר.

## רשימת השירים באלבום

## קישורים חיצוניים

* 

קטגוריה:אלבומי הדג נחש
קטגוריה:אלבומי חברת התו השמיני
קטגוריה:אלבומים שהופקו על ידי יוסי פיין
שטיל אנדרה אומודט

**שטיל אנדרה אומודט** (; נולד ב-2 בספטמבר 1971), גולש אלפיני נורווגי, אלוף אולימפי, עולמי, ושל גביע העולם. הוא גולש הסקי האלפיני המעוטר ביותר.

## ביוגרפיה
אומודט נולד באוסלו. באליפות העולם לנוער, 1990, זכה אומודט ב-3 מדליות זהב ו-2 מדליות כסף, והיה לראשון בהיסטוריה שזוכה בחמש מדליות באותה אליפות העולם לנוער. בין 1991 ל-2006, זכה ב-8 מדליות אולימפיות, יותר מכל גולש אלפיני אחר, וזכה בחמש מדליות זהב באליפויות העולם, כמו גם ב-21 תחרויות במסגרת גביע העולם. אומודט נחשב כגולש השולט בכל סוגי התחרויות, הטכניים והמהירים כאחד. הוא השתתף בכל הענפים השונים של הסקי האלפיני, והוא אחד מחמשת הגולשים האלפינים הגברים שזכו בתחרות בכל אחד מהם.

עשרים המדליות בהן זכה אומודט במשחקים האולימפיים ובאליפויות העולם מהוות שיא. הוא הגולש הצעיר ביותר והמבוגר ביותר שזכה במדליית זהב במשחקים האולימפיים. העקביות הרבה שלו בתחרויות הובילה אותו לשיאים נוספים. במשך 6 שנים, אומודט הוביל את דירוג גביע העולם של כל הזמנים, כשהוא זכה ב-13,252 נק' בין 1989 ל-2006, עד ש-2012 נעקף על ידי בנג'מין רייך. שלישי בדירוג הוא הרמן מאייר. תוצאת שיא אחרת של אומודט היא 231 תוצאות בעשרת המקומות הראשונים בתחרויות בגביע העולם, 19 יותר מ-212 התוצאות שקבע מארק ג'ירארדלי.

אומודט זכה בגביע העולם לשנת 94–1993, וסיים 5 פעמים נוספות במקום השני ופעם נוספת במקום השלישי. מלבד זאת, אומודט זכה פעם אחת בגביע העולם בסלאלום, פעם אחת בגביע העולם בסלאלום ענק, פעם אחת בגביע העולם בסופר-ג'י, וחמש פעמים בגביע העולם בסקי אלפיני משולב.

באוגוסט 2003, 19 מדליות נגנבו מאומודט, כשפורצים פרצו לביתו של אביו. מאוחר יותר אומודט הודיע כי מצא אותן בעזרת אנונימי באינטרנט. היום מוצגות המדליות של אומודט במוזיאון האולימפי הנורווגי בלילהאמר.

ב-6 בינואר 2007, אומודט הכריז בשידור חי על פרישתו, לצד מאות אתלטים אחרים, בחגיגת הספורט הנורווגי לשנת 2006, שם הוא הוכרז כספורטאי השנה בנורווגיה לשנת 2006.

במאי 2007 קיבל אומודט את מדליית סנט הלווארד מעיריית אוסלו, על "ייצוג נורווגיה ואוסלו באופן יוצא מן הכלל". בהקשר לקמפיין ברשת הטלוויזיה NRK, מונה באוקטובר 2007 לשגריר UNICEF.

אומודט נשוי לשטינה אוסטבולד, ולהם בן ובת. אביו, פין אומודט, הוא מאמן סקי אלפיני.

## קישורים חיצוניים

*

*שטיל אנדרה אומודט באתר התאחדות הסקי הבינלאומית

קטגוריה:ערכים שבהם תבנית בריטניקה אינה מתאימה
קטגוריה:ספורטאים נורווגים
קטגוריה:אלופים אולימפיים: גלישת סקי
קטגוריה:גולשי סקי אלפיני באולימפיאדת אלברוויל (1992)
קטגוריה:שגרירים של רצון טוב - יוניסף
קטגוריה:נורווגים שנולדו ב-1971
סיבי ביניים

**סיבי ביניים** או **קורי ביניים** (באנגלית:(Intermediate filaments (IFs), הם חלבונים פולימריים השייכים למשפחת חלבוני הפילמנט בתא, שקוטרם נע בין 9 ל-11 ננומטר. תפקידם הוא לשמור על חוזק מכני של התא והאברונים שבו, ולקשר בין סיבי האקטין ובין המיקרוטובולים.

יש כ-70 גנים המקודדים לחלבונים של סיבי ביניים. ניתן לחלק את חלבוני סיבי הביניים ל-6 קטגוריות שונות על פי מאפייני החלבון (רצף חומצות האמינו ומבנה החלבון):

# סוג I - קרטינים בעלי מבנה חומצי שמצויים באפיתל
# סוג II - קרטינים בעלי מבנה בסיסי שמצויים באפיתל
# סוג III - כוללים וימנטין (מצוי במזנכימה), דסמין (בשרירים), GFAP (חלבון פיברילרי חומצי של תאי גליה), פריפרין
# סוג IV - כוללים נוירופילמנטים (מצויים בריכוז גבוה באקסונים) ואינטרנקסין
# סוג V - כולל חלבוני למין
# סוג VI - נסטין

סיבים אלו קיימים הן בציטופלזמה של התא והן בגרעין התא. פגיעה בחלבונים אלו או מוטציה בהם גורמים למחלות קשות בשרירים, בעצמות, בעור, בעצבים ובין היתר גם מובילים למחלת הפרוגריה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חלבונים
תחרות שחמט לזכר אלכין 2013

**תחרות השחמט לזכר [[אלכסנדר אלכין|אלכין]] [[2013]]** התקיימה בחלקה הראשון בפריז, שבצרפת ובחלקה השני בסנקט פטרבורג, שברוסיה, בין התאריכים 20 באפריל ו-1 במאי 2013. התחרות התנהלה בשיטת ליגה וכללה תשעה סיבובים.

## תוצאות התחרות

## פרסים מיוחדים
מארק טיימנוב העניק מספר פרסים מיוחדים: על המשחק שקרוב ביותר לסגנונו של אלכסנדר אלכין זכה פרסינה על ניצחונו נגד קראמניק. בפרס על התחבולה היפה ביותר זכה דינג לירן בניצחונו נגד ארוניאן מהסיבוב הראשון והפרס על המשחק הטכני הטוב ביותר ניתן לגלפנד על ניצחונו נגד אדמס.

## קישורים חיצוניים
* משחקים מנותחים מהסיבוב הראשון, באתר theweekinchess 
* משחקים מנותחים מהסיבוב השני, באתר theweekinchess 
* משחקים מנותחים מהסיבוב השלישי, באתר theweekinchess 
* משחקים מנותחים מהסיבוב הרביעי, באתר theweekinchess 
* משחקים מנותחים מהסיבוב החמישי, באתר theweekinchess 
* משחקים מנותחים מהסיבוב השישי, באתר theweekinchess 
* משחקים מנותחים מהסיבוב השביעי, באתר theweekinchess 
* משחקים מנותחים מהסיבוב השמיני, באתר theweekinchess 
* משחקים מנותחים מהסיבוב התשיעי, באתר theweekinchess 

קטגוריה:תחרויות שחמט ב-2013
קטגוריה:2013 בצרפת
קטגוריה:2013 ברוסיה
קטגוריה:סנקט פטרבורג: תחרויות ספורט
קטגוריה:פריז: תחרויות שחמט
קטגוריה:תחרויות שחמט ברוסיה